|  |
| --- |
| Cystadleuaeth Cofrestru Pleidleiswyr |
|  |
| Gwnewch gais nawr ar gyfer Cystadleuaeth Cofrestru Pleidleiswr – Etholiadau’r Cynulliad 2016Bydd eleni’n flwyddyn fawr o ran democratiaeth gydag ystod eang o etholiadau i ddod. Ymhlith y rhain mae etholiadau Cynulliad Cenedlaethol Cymru, Comisynydd Heddlu a Throseddu a’r posibilrwydd o Refferendwm yr Undeb Ewropeaidd. Felly, mae UCM Cymru yn cynnig £5000 i Undebau Myfyrwyr er mwyn iddynt helpu eu myfyrwyr i gofrestru i bleidleisio.  |

### Beth yw’r amodau a phwy all wneud cais?

Mae cyllid ar gael i unrhyw undeb myfyrwyr neu glwb neu gymdeithas myfyrwyr y mae modd i'w myfyrwyr bleidleisio yn unrhyw un o etholiadau canlynol Cymru yn 2016;

* Cynulliad Cenedlaethol Cymru
* Comisiynwyr Heddlu a Throseddu
* Refferendwm yr UE

Rhaid i bob cais ddangos sut byddan nhw'n codi nifer y myfyrwyr ymhlith eu corff sy'n cofrestru i bleidleisio gyda chanolbwynt penodol ar dargedu myfyrwyr sy'n [llai tebygol o fod wedi cofrestru i bleidleisio](https://www.ipsos-mori.com/researchpublications/researcharchive/3575/How-Britain-voted-in-2015.aspx?view=wide) neu'n llai tebygol o bleidleisio, yn ystadegol. Mae hyn yn cynnwys;

* Myfyrwyr rhwng 18 - 24 oed
* Myfyrwyr croenddu
* Myfyrwragedd
* Myfyrwyr anabl
* Myfyrwyr LHDT+
* Myfyrwyr sy'n byw mewn ardaloedd anghysbell sydd â diffyg trafnidiaeth
* Myfyrwyr sy'n byw yn y sector rhentu preifat
* Myfyrwyr sy'n ddinasyddion Prydeinig ac yn byw dramor
* Myfyrwyr sy'n ddinasyddion y Gymanwlad a'r UE
* Myfyrwyr sydd yn y dosbarth cymdeithasol DE

Rydym yn arbennig yn croesawu ceisiadau sy'n canolbwyntio ar etholaethau sydd â nifer fawr o fyfyrwyr neu gyfran uchel ohonynt. Mae'r gystadleuaeth hon yn agored i bawb boed yn aelod o UCM neu beidio.

Gallwch gynnal eich gweithgareddau unrhyw bryd rhwng nawr a'r etholiad(au) rydych chi'n gweithio arnynt yn 2016. Os ydych chi'n dymuno cynnal eich gweithgaredd ar 5 Chwefror (Diwrnod Cenedlaethol Cofrestru Pleidleiswyr), gwnewch hynny'n glir yn eich cais. Gallwn ad-dalu eich treuliau os nad oes modd i ni brosesu eich gwobr cyn hynny. Rhaid i undebau anfonebu UCM Cymru cyn gynted â phosib gan fod rhaid dosbarthu cyllid cyn diwedd y flwyddyn ariannol.

Gweler rhagor o fanylion o ran telerau ac amodau'r gystadleuaeth ar y [ffurflen gais](http://www.nusconnect.org.uk/resources/ffurflen-gais-cofrestru-pleidleiswyr-cy)

### Beth all undebau myfyrwyr ei wneud i hyrwyddo cofrestru pleidleiswyr?

Wrth ddynesu at Etholiad Cyffredinol 2015, bu gwaith caled undebau myfyrwyr ledled y DU yn arwain at fwy na 100,000 o fyfyrwyr yn cofrestru i bleidleisio trwy #PleidlaisYGenhedlaeth.

Dyma ysbrydoliaeth gan yr ystod aruthrol o weithgareddau cofrestru pleidleiswyr yn UMau yn ystod y flwyddyn ddiwethaf.

### Sut ydw i'n ymgeisio?

[Cwblhewch y ffurflen gais fach hon](http://www.nusconnect.org.uk/resources/ffurflen-gais-cofrestru-pleidleiswyr-cy) a dychwelwch hi at claire.oshea@nus.org.uk erbyn 5pm 26 Ionawr.

### Pryd ddylwn i gynnal fy ngweithgareddau?

Gallwch gynnal eich gweithgareddau unrhyw bryd rhwng nawr a'r etholiad(au) rydych chi'n gweithio arnynt yn 2016.

Efallai byddwch chi am ystyried canolbwyntio eich gweithgareddau ar y canlynol:

* Diwrnod Cenedlaethol Cofrestru Pleidleiswyr
* Dyddiad cau cofrestru pleidleiswyr ar y 18fed
* Dyddiad yr etholiad rydych chi'n gweithio arno
* Unrhyw ddyddiadau pwysig sydd yng nghalendr eich undeb neu sefydliad

### Am beth ydyn ni’n chwilio?

Rhaid i bob cais llwyddiannus wneud y canlynol;

* Canolbwyntio ar hyrwyddo cofrestru pleidleiswyr ymysg myfyrwyr eich sefydliad
* Cofrestru myfyrwyr i bleidleisio
* Annog myfyrwyr i feddwl am wleidyddiaeth, dinasyddiaeth a'r etholiad
* Hyrwyddo'r hashnodau #PleidlaisYGenhedlaeth a brand #DCCP (Diwrnod Cenedlaethol Cofrestru Pleidleiswyr)

Rydym yn croesawu'n arbennig gweithgareddau blaengar i gofrestru pleidleiswyr o ran;

* Seddi ymylol myfyrwyr ac ardaloedd sydd â chyfran uchel o fyfyrwyr
* Unrhyw ofynion penodol yn "Gwell Addysg. Gwell Cymdeithas." \*link\*
* Partneriaethau rhwng undebau myfyrwyr sydd yn yr un etholaeth
* Annog myfyrwyr i ystyried gwleidyddiaeth yn fwy eang
* Gweithio gyda chymdeithasau myfyrwyr neu grwpiau eraill o fyfyrwyr
* Gweithio gyda grwpiau yn y gymuned leol

Caiff deunydd Saesneg a Chymraeg #PleidlaisYGenhedlaeth eu hanfon atoch chi ddechrau Chwefror, p'un ai'ch bod chi wedi cymryd rhan yn y gystadleuaeth neu beidio. Hefyd, bydd digon o adnoddau a thudalenau briffio ar gael ar ein gwefan ar gyfer Etholiadau'r Cynulliad.

Cysylltwch â claire.oshea@nus-wales.org.uk am wybodaeth bellach ynghylch y deunydd.

### Amodau pwysig:

* Rhaid i bob undeb buddugol ysgrifennu erthygl ar gyfer nusconnect.org.uk
* Rhaid i bob undeb buddugol dynnu lluniau a chyhoeddi eu gweithgareddau mewn unrhyw fodd (e.e. blog fideo) i'w defnyddio at ddibenion hyrwyddo
* Ni chewch wneud cais am fwy na £1000
* Ni chaiff unrhyw gais hwyr ei dderbyn dan unrhyw amgylchiadau
* Caiff yr enillwyr eu talu o fewn un mis ar ôl dyddiad y cyhoeddiad, os caiff manylion anfonebu eu darparu gan yr enillwyr cyn gynted â phosib

### Dyddiadau allweddol:

* Dechreuodd y gystadleuaeth ddydd Llun 12 Ionawr
* Bydd hi'n cau am 5pm ddydd Mercher 26 Ionawr
* Caiff yr enillwyr eu cyhoeddi ddydd Iau 27 Ionawr.
* Llenwch y ffurflen gais fach hon a dychwelwch hi at claire.oshea@nus-wales.org.uk erbyn y dyddiad cau.

Helpwch ni i roi grym i #PleidlaisYGenhedlaeth wrth y blwch pleidleisio drwy gymryd rhan!